GREEK SUPREME COURT DECISION

Decision ID: 284/2024
Decision Number: 284
Decision Year: 2024
Department: Ποινικό (Ζ)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ζ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Γεώργιο Χριστοδούλου, Αντιπρόεδρο του Αρείου Πάγου, Μαρία Βάρκα, Αλεξάνδρα Αποστολάκη-Εισηγήτρια, Ελευθέριο Σισμανίδη και Σπυρίδωνα Κουτσοχρήστο, Αρεοπαγίτες. Συνήλθε σε δημόσια συνεδρίαση στο Κατάστημά του στις 24 Ιανουαρίου 2024, με την παρουσία του Αντεισαγγελέα του Αρείου Πάγου Ιωάννη Αγγελή (γιατί κωλύεται η Εισαγγελέας) και της Γραμματέα Ευθυμίας Καλογεροπούλου, για να δικάσει την αίτηση του αναιρεσείοντος - κατηγορουμένου K. S. του L., κρατουμένου στο Κ.Κ. ..., ο οποίος δεν παραστάθηκε, για αναίρεση της 1228/2022 απόφασης ΣΤ' Εφετείου Κακουργημάτων Αθηνών. Το ΣΤ' Εφετείο Κακουργημάτων Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεσή της για τους λόγους που περιλαμβάνονται στην από ...-…-2023 αίτησή του αναίρεσης, η οποία ασκήθηκε με δήλωση ενώπιον της Γραμματέα του Εφετείου Αθηνών Γεωργίας Νταγκούλη, έλαβε αριθμ. Ε.Μ. .../2023 και καταχωρίστηκε στο οικείο πινάκιο με τον αριθμό .../2023. Αφού άκουσε Τον Αντεισαγγελέα, που πρότεινε να απορριφθεί η κρινόμενη αίτηση αναίρεσης ως ανυποστήρικτη και να επιβληθούν τα έξοδα στον αναιρεσείοντα,

Judges: Γεώργιο Χριστοδούλου, Μαρία Βάρκα, Αλεξάνδρα Αποστολάκη-Εισηγήτρια, Ελευθέριο Σισμανίδη, Σπυρίδωνα Κουτσοχρήστο

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ζ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Γεώργιο Χριστοδούλου, Αντιπρόεδρο του Αρείου Πάγου, Μαρία Βάρκα, Αλεξάνδρα Αποστολάκη-Εισηγήτρια, Ελευθέριο Σισμανίδη και Σπυρίδωνα Κουτσοχρήστο, Αρεοπαγίτες. Συνήλθε σε δημόσια συνεδρίαση στο Κατάστημά του στις 24 Ιανουαρίου 2024, με την παρουσία του Αντεισαγγελέα του Αρείου Πάγου Ιωάννη Αγγελή (γιατί κωλύεται η Εισαγγελέας) και της Γραμματέα Ευθυμίας Καλογεροπούλου, για να δικάσει την αίτηση του αναιρεσείοντος - κατηγορουμένου K. S. του L., κρατουμένου στο Κ.Κ. ..., ο οποίος δεν παραστάθηκε, για αναίρεση της 1228/2022 απόφασης ΣΤ' Εφετείου Κακουργημάτων Αθηνών. Το ΣΤ' Εφετείο Κακουργημάτων Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεσή της για τους λόγους που περιλαμβάνονται στην από ...-…-2023 αίτησή του αναίρεσης, η οποία ασκήθηκε με δήλωση ενώπιον της Γραμματέα του Εφετείου Αθηνών Γεωργίας Νταγκούλη, έλαβε αριθμ. Ε.Μ. .../2023 και καταχωρίστηκε στο οικείο πινάκιο με τον αριθμό .../2023. Αφού άκουσε Τον Αντεισαγγελέα, που πρότεινε να απορριφθεί η κρινόμενη αίτηση αναίρεσης ως ανυποστήρικτη και να επιβληθούν τα έξοδα στον αναιρεσείοντα,

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Κατά τη διάταξη του άρθρου 512 παρ. 1 εδ. γ' του ΚΠοινΔ, ο Εισαγγελέας του Αρείου Πάγου κλητεύει τον αναιρεσείοντα και τους υπόλοιπους διαδίκους στο ακροατήριο του Δικαστηρίου του Αρείου Πάγου, με κλήση που επιδίδεται σύμφωνα με τα άρθρα 155-162 και μέσα στην προθεσμία του άρθρου 166 του ίδιου Κώδικα, κατά δε τη διάταξη του άρθρου 514 εδ. α' ΚΠοινΔ, αν ο αναιρεσείων δεν εμφανιστεί, η αίτησή του απορρίπτεται, ως ανυποστήρικτη. Από τις διατάξεις αυτές, σε συνδυασμό και προς εκείνη της παρ. 3 του άνω άρθρου 512 του ΚΠοινΔ, προκύπτει ότι, αν κατά τη συζήτηση της αίτησης αναίρεσης δεν εμφανιστεί στο ακροατήριο του Αρείου Πάγου ο αιτών την αναίρεση, ήτοι δεν εμφανιστεί προσηκόντως με συνήγορο ή δεν εκπροσωπηθεί από συνήγορο, αν και κλητεύθηκε νόμιμα και εμπρόθεσμα για να παραστεί, η αίτηση αναίρεσης απορρίπτεται, ως ανυποστήρικτη και επιβάλλονται στον αναιρεσείοντα, τα δικαστικά έξοδα. Στην προκειμένη περίπτωση, η με αριθμ. .../...-...-2023 αίτηση του αναιρεσείοντος - κατηγορουμένου K. S. του L. για αναίρεση της με αριθμ. 1228/2022 απόφασης του ΣΤ' Τριμελούς Εφετείου Κακουργημάτων Αθηνών, με την οποία αυτός καταδικάστηκε για την αξιόποινη πράξη της διακίνησης ναρκωτικών ουσιών (αγορά, κατοχή) με την ελαφρυντική περίσταση του άρθρου 84 παρ. 2 περ. ε' του ΠΚ σε ποινή κάθειρξης πέντε (5) ετών, εισήχθη προς εκδίκαση ενώπιον του παρόντος Δικαστηρίου. Από το με ημερομηνία …-…-2023 αποδεικτικό επίδοσης του Ι. Μ., Π.Ε. Σωφρ/κού Ενηλίκων, προς τον αναιρεσείοντα - κατηγορούμενο προκύπτει, ότι αυτός κλητεύθηκε από τον Εισαγγελέα του Αρείου Πάγου, με την υπ' αριθμ. .../…-…-2023 κλήση του, νομότυπα και εμπρόθεσμα, που επιδόθηκε με την παράδοσή της στα χέρια αυτού, κατά τα άρθρα 159, 161, 162 και 166 του ΚΠοινΔ, προκειμένου να εμφανισθεί στην αναφερόμενη στην αρχή της παρούσας συνεδρίαση, προς υποστήριξη της κρινόμενης με αριθμ. .../...-...-2023 αίτησής του για αναίρεση της με αριθμ. 1228/2022 απόφασης του ΣΤ' Τριμελούς Εφετείου Κακουργημάτων Αθηνών, που ασκήθηκε από το συνήγορο υπεράσπισής του Ιωάννη Παπαγεωργόπουλο, Δικηγόρο Αθηνών, ενώπιον του Γραμματέα του Εφετείου Αθηνών. Ο αναιρεσείων όμως δεν εμφανίστηκε ενώπιον του Δικαστηρίου τούτου, κατά την ως άνω δικάσιμο, ούτε εκπροσωπήθηκε από πληρεξούσιο δικηγόρο, όταν η υπόθεση εκφωνήθηκε στη σειρά της από το σχετικό έκθεμα και ως εκ τούτου πρέπει, σύμφωνα με τα όσα αναπτύχθηκαν παραπάνω, να απορριφθεί η κρινόμενη αίτηση αναίρεσης ως ανυποστήρικτη και να επιβληθούν σε βάρος του τα έξοδα της ποινικής διαδικασίας (άρθρο 578 παρ. 1 ΚΠοινΔ), όπως ειδικότερα ορίζεται στο διατακτικό.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίπτει τη με αριθμ. .../...-...-2023 αίτηση του κατηγορουμένου K. S. του L., κατοίκου … επί της οδού …, και ήδη κρατούμενου στο Κ.Κ. ..., για αναίρεση της με αριθμ. 1228/2022 απόφασης του ΣΤ' Τριμελούς Εφετείου Κακουργημάτων Αθηνών. Επιβάλλει σε βάρος του αναιρεσείοντος τα δικαστικά έξοδα, που ανέρχονται σε διακόσια πενήντα (250) ευρώ. Κρίθηκε και αποφασίσθηκε στην Αθήνα στις 7 Φεβρουαρίου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 12 Φεβρουαρίου 2024.

LEGAL REFERENCES
Articles Referenced: άρθρου 512 παρ. 1 εδ. γ', άρθρα 155, άρθρου 166, άρθρου 514 εδ. α', άρθρου 512, άρθρου 84 παρ. 2 περ. ε' του ΠΚ, άρθρα 159, άρθρο 578 παρ. 1, άρθρου 514, άρθρου 84, άρθρο 578
Article Codes: ΠΚ
Law References: nan
Total Articles Cited: 9

DATES MENTIONED: 24-01-2024|07-02-2024|12-02-2024

SOURCE: https://areiospagos.gr/nomologia/apofaseis_DISPLAY.asp?cd=0TG81KW2E9SNVAK8W70IC9ZFJ6WVQ4&apof=284_2024&info=ΠΟΙΝΙΚΕΣ -  Ζ